നൈജീരിയയില് പാസ്റ്ററെ ഭീകരര് തട്ടിക്കൊണ്ടുപോയി കൊലപ്പെടുത്തി അബുജ: നൈജീരിയയില് പാസ്റ്ററെ ഫുലാനി ഭീകരര് തട്ടിക്കൊണ്ടുപോയി കൊലപ്പെടുത്തി. കഴിഞ്ഞ ശനിയാഴ്ചയാണു സംഭവം. ഇവാഞ്ചലിക്കല് ചര്ച്ച് വിന്നിംഗ് ഓള്ഇസിഡബ്ല്യുഎ പാസ്റ്റര് റവ. ഡാന്ലാമി യാക് വോയി ആണു കൊല്ലപ്പെട്ടത്. രണ്ടാഴ്ച മുന്പായിരുന്നു പാസ്റ്ററെയും രണ്ടു മക്കളെയും മരുമകനെയും ഭീകരര് തട്ടിക്കൊണ്ടുപോയത്. കോഗി സംസ്ഥാനത്തെ തവാരിയില് യാത്ര ചെയ്യവേയായിരുന്നു ഇവരെ ഭീകരര് തട്ടിക്കൊണ്ടുപോയത്. പാസ്റ്ററുടെ മക്കളിലൊരാളെ ജൂലൈ 25നു ഭീകരര് വിട്ടയച്ചു. മകനാണ് പാസ്റ്റര് കൊല്ലപ്പെട്ട വിവരം അറിയിച്ചത്. ക്രൂരമായ മര്ദനത്തെത്തുടര്ന്നാണു പാസ്റ്റര് മരിച്ചതെന്നു സഭാ സെക്രട്ടറി മൂസ ഷെക് വോലോ പറഞ്ഞു. ക്രൈസ്തവര് ഏറ്റവും അധികം പീഡനം നേരിടുന്ന രാജ്യമാണു നൈജീരിയ. 18 വര്ഷത്തിനിടെ 50,000നും 70,000 ഇടയില് ക്രൈസ്തവരെയാണു ഇസ് ലാമിക ഭീകരര് കൊന്നൊടുക്കിയത്. 20 ലക്ഷം ക്രൈസ്തവര് രാജ്യത്തു പലായനം ചെയ്തു.